google/wiki40b huggingface dataset:
Lippo Village

Artikel ini adalah tentang kawasan perumahan Lippo Village (sebelumnya "Lippo Karawaci"). Untuk PT Lippo Karawaci Tbk, lihat Lippo Karawaci.
Lippo Village (sebelumnya bernama Lippo Karawaci[1]) merupakan sebuah proyek kota baru yang dibangun sejak tahun 1992. Di sini dapat ditemui berbagai macam aktivitas perkotaaan, mulai dari perkantoran, mall sampai kondominium. Walaupun Lippo Village tempatnya kecil, ia mempunyai banyak kompleks sehingga ada lebih dari 500 rumah di Lippo Village.
Lippo Village merupakan salah satu projek yang dikembangkan dan dibangun oleh salah satu kumpulan properties terbesar, PT Lippo Karawaci Tbk, anak perusahaan Grup Lippo. Di kawasan ini terdapat hotel bintang lima Imperial Aryaduta,Hospital Siloam Gleneagles, pusat belanja terbesar Supermal Karawaci, Universitas Pelita Harapan, AIG Lippo Tower, Menara Matahari, apartmen hingga lapangan golf dan Sekolah Pelita Harapan.
Sindangsari, Sindangagung

Poskod

Poskod yang digunakan di Sindangsari adalah 45573. Terdapat buah desa di dalam daerah kecamatan Sindangagung.
Teja alp

Teja alp (Inggeris: Alpenglow, dari Jerman: Alpenglühen) adalah fenomena optik yang muncul sebagai teja kemerahan mendatar berhampiran ufuk bertentangan matahari apabila cakera suria berada di bawah garis ufuk. Kesan ini amat kelihatan apabila gunung diterangi, tetapi juga dapat dilihat apabila awan disinarkan melalui serak balik (backscatter).
Oleh kerana matahari berada di bawah garis ufuk, tidak ada haluan langsung untuk cahaya matahari sampai ke gunung. Tidak seperti matahari terbit atau matahari terbenam, cahaya yang menyebabkan teja alp dipantulkan dari kerpasan, habluran ais, atau zarahan udara di atmosfera yang lebih rendah. Semua pembolehubah ini membezakan antara matahari terbit atau matahari terbenam biasa, dan teja alp.
Istilah ini biasanya dikelirukan sebagai cahaya matahari terbit atau matahari terbenam yang dipantul pada gunung atau awan, tetapi teja alp sebenar bukannya daripada sinaran matahari langsung dan hanya dapat dilihat selepas matahari terbenam atau sebelum matahari terbit.
Selepas matahari terbenam, jika tiadanya gunung, zarahan aerosol di bahagian timur langit dapat disinarkan dengan cara yang sama dengan cahaya merah yang tersebar di pinggir bayangan bumi (batas suria). Cahaya dari serak balikan ini memancarkan garisan merah jambu bertentangan matahari.
Prayers for Bobby: A Mother's Coming to Terms with the Suicide of Her Gay Son

Ringkasan Buku

Buku ini menggambarkan kisah Mary Griffith dan pengalaman pahit dengan anak lelakinya yang gay, Bobby. Sikap ketidaktoleranan dan indoktrinasi keras Kristian Mary menyebabkan Bobby membenci dirinya dan akhirnya dia membunuh diri pada tahun 1983. Mary mula mempersoalkan kepercayaannya disebabkan pembunuhan diri Bobby dan tertanya-tanya apa yang akan berlaku kepada roh Bobby. Selepas beberapa carian-jiwa sendirinya, Mary mendapat kesedaran yang pahit bahawa tiada apa yang bersalah dengan Bobby di mata Tuhan. Mary kemudiannya menjadi seorang peguam bela hak gay dalam ingatan anak lelakinya. Cerita ini mengandungi petikan buku harian Bobby dalam buku ini untuk menggambarkan perasaan dan pandangannya.

Pembangunan

Pada tahun 1989, Aarons Leroy membaca cerita surat khabar mengenai seorang pemuda yang membunuh diri. Terutamanya yang menarik kepadanya adalah ibu Bobby, Mary Griffith, yang telah mencuba sepanjang zaman remaja anak lelakinya untuk "berdoa demi mejauhi" "sifat gay"nya. Pada usia 20 tahun, Bobby Griffith menerjun hingga kematiannya dari jambatan lebuh raya bebas di Portland, Oregon. Mary telah berubah dengan kehilangan Bobby dan akhirnya Mary meninggalkan kepercayaan agama yang tegar yang telah menghalangnya dari menerima Bobby dengan sepenuhnya semasa hayatnya.
Cerita Griffiths bergema dengan transformasi sendiri Aarons sebagai seorang wartawan dan aktivis gay secara terbuka. Selepas kematian Bobby, ibunya menjadi seorang aktivis berikon bagi persatuan kebangsaan PFLAG, menggesa ibu bapa untuk memahami dan menerima kehomoseksualan anak-anak mereka. "Penukaran luar biasa ini menyentuh saya mendalam sebagai kisah kematian tragik Bobby," tulis Aarons. "Apa yang membolehkan Mary mengatasi latar belakangnya dan melaksanakan apa yang hanya boleh digambarkan sebagai tindakan-tindakan berani."
Selepas meninggalkan kewartananan harian pada 1991, Aarons mula meneroka cerita Griffiths secara mendalam. Prayers for Bobby: A Mother's Coming to Terms with the Suicide of Her Gay Son —buku pertama Aarons — telah diterbitkan oleh HarperCollins pada 1996.
Kishangarh, Ajmer

Demografik 2001

Menurut bancian India pada tahun 2001, Kishangarh memiliki bilangan penduduk seramai 116,156. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Kishangarh memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 61% lelaki dan 39% wanita mampu membaca. 16% dari populasi berusia di bawah 6 tahun. (2001)
Tonna, Jerman

Tonna merupakan sebuah kawasan perbandaran terletak di daerah Gotha, Thüringen, Jerman.
Laugh-O-Gram Studio

Sejarah

Pada Mei 1922, Disney menubuhkan Laugh-O-Gram Films dengan modal sebanyak $15,000. Syarikat ini menerima kontrak bernilai $11,000 untuk menerbitkan enam filem cerita dongeng untuk Pictorial Clubs, Inc. yang menjadi muflis; filem cerita dongeng ketujuh dijual kepada pihak Pictorial secara berasingan. Antara para pekerja Disney yang mengusahakan siri ini menjadi pelopor animasi, termasuk Ub Iwerks, Hugh Harman, Rudolph Ising, Carmen Maxwell, dan Friz Freleng.
Syarikat imi berdepan dengan kesukaran mencari rezeki; pada akhir tahun 1922, Disney berumah dalam pejabat, dan hanya mandi sekali seminggu di Stesen Union.
Thomas McCrum, seorang doktor gigi dari Bandaraya Kansas menyelamatkan Disney daripada kejatuhan diri dengan menempah Disney dengan tawaran $500 untuk pembikinan Tommy Tucker's Tooth, filem pendek yang memupuk kebaikan memberus gigi.
Setelah menghasilkan filem pendek terakhir, iaitu Alice Comedies yang menggabungkan lakonan hidup dan animasi, Laugh-O-Gram diisytiharkan muflis pada Julai 1923. Kemudian, Disney berpindah ke Hollywood, California, dengan menjual kamera filem miliknya, untuk duit yang cukup untuk tambang keretapi sehala, dan membawa bersamanya gelungan filem Alice's Wonderland yang belum siap.
Istighfar

Memohon Keampunan

Dalam Islam, istighfar ialah tindakan meminta maaf atau memohon keampunan daripada Allah. Ia merupakan salah satu bahagian yang penting dalam Islam.  
Tindakan ini pada umumnya dilakukan dengan mengulangkan perkataan (Bahasa Arab: إستغفار اللَّهَ) astaghfirullah, yang bermakna "Saya meminta keampunan Allah".
Seorang Muslim menyebut perkataan ini beberapa kali, bukan sahaja ketika meminta ampun dari Allah sebagai doa, malah juga ketika dia sedang berbicara dengan orang lain. Apabila seorang Muslim hendak mencegah dari melakukan perbuatan yang salah, atau juga ketika dia mahu membukti bahawa dia tidak bersalah pada satu peristiwa dia menggunakan pernyataan ini. Setelah solat, seorang Muslim menyebut pernyataan ini tiga kali.
La Chapelle-sur-Usson

La Chapelle-sur-Usson merupakan sebuah komun di jabatan Puy-de-Dôme di tengah Perancis.
Taman Permai, Kulai

Poskod

Poskod yang digunakan di Taman Permai, Kulai, Johor adalah 81000.
Dai-gensui

Sejarah

Istilah ini berasal dari gelaran tentera China da yuan shuai(大元帥), sejenis gelaran yang lebih tinggi dari yuan shuai(元帥, disebut gensui dalam bahasa Jepun).
Dekri No. 252 oleh Dajokan, bertarikh 7 September 1872 mula-mula menyebut secara rasmi pangkat dai-gensui; namun, tiada pelantikkan dibuat sebelum pangkat itu dimansuhkan bersama pangkat gensui pada 8 Mei 1873. Dengan "Draf Ordinans No. 142" Perlembagaan Empayar Jepun (Bab 1 Lampiran 1) bertarikh 30 September 1889, Maharaja secara rasminya diberi pangkat dai-gensui dan ditabalkan Pemerintah Tertinggi Tentera Darat dan Tentera Laut.
Tanda-tanda huruf kanji juga merujuk pada dewa Buddha, Daigensui Myō'ō (大元帥明王), seorang Raja Bijaksana yang disembah oleh Istana Imperial semenjak Maharaja Ninmyō dan oleh mazhab Shingon, kerana kuasa legenda ajaibnya menghapuskan musuh-musuh asing dan pemberontakan, seperti seorang pemimpin tentera.

Insignia

Insignia dai-gensui adalah sama dengan seorang jeneral penuh, cuma ditambah dengan bunga kekwa emas imperial.
Sindang Jaya, Sindang Kelingi

Poskod

Poskod yang digunakan di Sindang Jaya adalah 39153. Terdapat 12 buah desa di dalam daerah kecamatan Sindang Kelingi.
Padang Rambun

Poskod

Poskod yang digunakan di Padang Rambun adalah 38878. Terdapat 11 buah desa di dalam daerah kecamatan Seluma Selatan.
Sekolah Menengah Kebangsaan Kunak Jaya

Sejarah

           Pengasas sekolah ini Allahyarham En. Azhari Bin Mohd. Basir yang juga merupakan pengetua pertama sekolah ini bersama 6 orang guru telah mempelopori penubuhan sekolah ini pada tahun 1989. Sementara menanti bangunan pertama sekolah ini, kumpulan pertama pelajar sekolah telah menumpang di Dewan SMK Kunak selama beberapa hari. Bangunan pertama sekolah ini adalah bangunan kayu yang kini menjadi Bangunan Projek Kilat. Pada awal penubuhan sekolah ini terlalu banyak masalah yang dihadapi. Di antaranya buku teks, perpustakaan, makmal dan yang paling utama ialah kekurangan tenaga pengajar.
           Pada tahun 1993 jumlah pelajar meningkat kepada 600 orang dengan guru seramai 36 orang. Sekolah ini telah maju setapak dengan giat dalam bidang kurikulum dan kokurikulum. Pada tahun in ikumpulan pelajar yang pertama menduduki Peperiksaan   Penilaian Menengah Rendah dan mencapai keputusan yang agak memuaskan walaupun pelajar terpaksa belajar dalam suasana yang serba kekurangan. Seperti kata pepatah ‘dimana ada kemahuan disitu ada jalan’, walau di mana pun kita belajar kejayaan pasti akan dapat dicapai jika kita berusaha dengan semangat yang jitu.
           Pada tahun1994 bangunan baru SMK Kunak Jaya telah siap dibina. Bangunan sebanyak 2 blok yang diperbuat daripada simen ini dibina bagi menampung bilangan pelajar  yang semakin bertambah setiap tahun. Bilangan pelajar pada tahun ini meningkat kepada 900 orang dengan tenaga pengajar seramai 40 orang. Pada tahun ini juga pihak pentadbiran sekolah telah membuat persekolahan 2 sesi iaitu sesi pagi dan sesi petang buat pertama kalinya. Dengan terbinanya bangunan ini maka pihak sekolah dapat menyediakan kemudahan untuk sistem pembelajaran dan pengajaran secukupnya terutama makmal, buku teks dan perpustakaan.
          Pada masa kini SMK Kunak Jaya mempunyai pelajar seramai 885 orang dan 78 orang guru. Sehingga kini sekolah telah 9 kali berganti pengetua. Jawatan ini telah diisi oleh Allahyarham Azhari Mohd Basir, dan dituruti oleh Abd. Menang Hj. Osman, En Sharif Samsuddin Sharif Sagaf, En. Ambrose Mudi, En. Julius J. Gala, Pn. Chow Yuet Lee, Zamri Bin Pehakan, Nor Aslam Mano Bin Abdullah, Jainim Samaron dan sekarang Malek Mohd Shafdar Bin Gulam Hassan.
          Kemudahan yang ada pada masa kini adalah hasil usaha gigih semua pihak yang bertungkus lumus untuk kejayaan sekolah ini untuk menjalankan segala aktiviti-aktivivi yang telah dirancang untuk meningkatkan prestasi sekolah. Pusat sumber, makmal, bilik kemahiran hidup dan bilik seni kini telah dapat disediakan peralatan selengkapnya untuk kemudahan para pelajar. Sekolah ini juga telah menubuhkan aliran sains sebanyak 1 kelas pada tahun 2000 dan mendapat kelulusan menubuhkan kelas tingkatan 6 pada tahun 2003.
          Di antara infrastuktur yang lain ialah  bilik-bilik penolong kanan, bilik-bilik ketua bidang, bilik s/u peperiksaan, bilik mesyuarat, makmal komputer, surau, bilik kebal, bilik bimbingan dan kaunseling, bilik disiplin, kedai koperasi, dewan serbaguna, Padang Permainan dan Bengkel PAV.
Perayaan Loy Krathong

Perayaan Loy Krathong (Bahasa Thai: ลอยกระทง, IPA: [lɔːj kràʔ tʰoŋ]) merupakan satu perayaan yang disambut oleh penganut agama Buddha Siam yang disambut semasa bulan purnama pada bulan 12 takwim qamari Thai. Perayaan tersebut dikenali sebagai Loy Krathong di mana Loy bererti mengapung dan Krathong bererti bekas daun pisang berbentuk teratai.
Perayaan tersebut adalah bagi penganut Buddha (keturunan Siam) menunjukkan rasa berterima kasih kepada Dewi Air dengan melancarkan beribu-ribu bekas berbentuk bunga teratai yang dihiasi dengan bunga, duit shiling, lilin dan colok.
Penganut Buddha (keturunan Siam) percaya bahawa Krathong mampu menghanyutkan dosa, nasib malang, dan penderitaan apabila dibebaskan ke dalam laut.
Di Malaysia, perayaan Loy Krathong di sambut di Kuil Wat Chaiya Mangalaram (Buddha berbaring), Pulau Pinang.
Now You See Me 2

Pengarah

Now You See Me 2 diarahkan oleh Jon M. Chu dan ditulis oleh Ed Solomon. Filem ini diedarkan oleh Summit Entertainment (dan Entertainment One di Kanada dan United Kingdom).
Masjid Mukim Chenulong Berhala

Pentadbiran

Masjid Mukim Chenulong Berhala memiliki nombor pendaftaran masjid .
S. Poniman

Biografi

Poniman dilahirkan di Banda Aceh, Aceh, Hindia Belanda, pada 5 Julai 1910. Beliau menamatkan sekolah rendah di Sekolah Hollandsch-Inlandsche (sekolah rendah untuk rakyat Indonesia asli). Semasa muda beliau mendapat pujian untuk kemahiran beliau sebagai seorang ahli muzik keroncong, menulis apa-apa lagu seperti "Potong Padi", "Senja Sunyi", "Hening", "Pendekar Satria", dan "Sumpah si Dia". Menjelang tahun 1930-an beliau telah mencapai modal kolonial di Batavia (kemudian Jakarta).
Pada tahun 1940, Poniman telah diberikan kontrak oleh Union Films untuk muncul dalam filem pertama syarikat itu, Kedok Ketawa. Poniman, selain daripada mengambil peranan kecil dalam filem aksi itu, bertanggungjawab untuk runut bunyi filem itu. Kemudian tahun itu beliau dikaitkan dengan Oriental Film dan mengambil dua peranan sokongan dalam syarikat kenderaan Fifi Young, Zoebaida (1940) dan Pantjawarna (1941). Apabila Young dan suaminya, pengarah Njoo Cheong Seng, berhijrah ke Majestic Film, Poniman berhubungan dengan mereka. Beliau membuat satu filem akhir, Air Mata Iboe (1941), sebelum pendudukan Jepun bermula pada Mac 1942 dan ditutup semua tetapi salah satu studio filem Hindia.
Semasa Revolusi Nasional Indonesia, yang bermula pada tahun 1945 dan bertahan sehingga Belanda mengiktiraf kemerdekaan Indonesia pada tahun 1949, Poniman menjadi seorang askar dan membawa senjata. Selepas revolusi beliau menghabiskan masa sebagai pemandu lori di laluan Jakarta-Semarang, tetapi pada tahun 1951 beliau kembali ke filem, membintangi Dunia Gila bersama Rd. Mochtar dan Titien Sumarni. Beliau menamatkan sebahagian besar kerja filemnya dalam berikutnya lapan tahun, yang terdapat dalam filem-filem seperti Pahit-Pahit Manis (1952), Putri Solo (1953), Djandjiku Djandjimu (1954), dan Malam Minggu (1955).
Penerbitan filem domestik mula terputus-putus pada 1950-an. Poniman meninggalkan industri untuk menjadi seorang peniaga. Pada satu ketika beliau juga mengambil fotografi dan mula mengeluarkan filem dokumentari untuk Poniman Show & Film Company. Poniman tidak meraih kemasyhuran beliau, walaupun pelapisan untuk menyiapkan tiga filem pada tahun 1963 dan membuat kemunculan semula pada awal tahun 1970, yang terdapat dalam empat filem (termasuk pembuatan semula Putri Solo pada tahun 1974). Beliau meninggal dunia pada 1 Januari 1978 di Jakarta, berumur 67, tiga tahun selepas menyiapkan filem terakhirnya (Rahasia Perawan).
Margo Harshman

Hidup Peribadi

Margo dilahirkan di San Diego, California, Amerika Syarikat. Dia mempunyai dua kakak, seorang abang, dan seorang adik lelaki. Margo tinggal di La Costa, California, dan bersekolah di sana hingga dia berusia 12 tahun. Selepas itu, Margo berpindah ke Orange County, California. Di sana, dia menerima pengajaran di Hewes Middle School dan Sekolah Menengah Foothill. Dia bermain softball untuk 8 tahun, tetapi berhenti untuk menumpukan fokus pada lakonan dia. Dia sekarang menetap di Los Angeles.
Kampung Tersusun Malim Nawar

Poskod

Poskod yang digunakan di Kampung Tersusun Malim Nawar, Malim Nawar, Perak ialah 31700.
Wulfsmoor

Wulfsmoor merupakan sebuah kawasan perbandaran terletak di daerah Steinburg, Schleswig-Holstein, Jerman.
Abdul Jalil Ibrahim

Jalil Ibrahim (35 tahun) adalah Timbalan Pengurus Besar Bank Bumiputera Finance .
Pada 21 Julai 1983, beliau ditemui mati dalam pakaian dan tali pinggang judo di ladang pisang, Taipo Kau dalam wilayah Hong Kong. Pembunuhan ini membuka kepada pendedahan Skandal BMF .
Bren

Bren Gun merupakan mesingan ringan utama United Kingdom dalam Perang Dunia II. Tentera British menggunakannya pada tahun 1935 bagi menggantikan Lewis Gun yang telah lama digunakan. Nama itu adalah kependekan dari "Brno Enfield", menandakan senjata itu dihasilkan oleh pembuat senjata Enfield, berasaskan pengubahsuaian reka bentuk Czech.
Senjata beroperasi menggunakan gas, ia menggunakan peluru .303 inci (7.7 mm) (rimmed) yang sama dengan rifle Lee Enfield piwaian. pada kadar antara 480 hingga 540 biji seminit, bergantung kepada model. Kelemahan senjata ini adalah kadar tembakannya adalah jauh lebih rendah berbanding senjata Jerman. Tambahan lagi, ia hanya menerima kelopak peluru, dengan itu memerlukan lebih banyak pengisian semula berbanding mesingan peluru berantai. Bren biasanya digunakan dengan kelopak 30 biji yang biasanya hanya diisi dengan 28 biji peluru untuk mengelakkan tersekat. Terdapat juga drum 100 biji bagi Brens dalam peranan anti-kapal terbang.
Sesetengah orang menganggap bahawa Bren terlalu tepat disebabkan kon tembakannya terlalu rapat. Beratnya juga menekan takrifan mesingan "ringan" kerana ia seringkali diseparuh cerai dan bahagiannya dibawa oleh dua orang tentera semasa perjalanan jauh.
Sungguhpun dengan kekurangan ini, ia amat popular dikalangan tentera British yang menghormati Bren kerana tahan dan berkesan dalam pertempuran. Ditukar laras bagi menerima NATO 7.62 mm dan dinamakan semula sebagai LMG, ia digunakan oleh Tentera British sehingga akhir 1970-an.
Anzac Parade, Canberra

Pencahayaan

Pencahayaan asli itu direka untuk menjadi simbol " penjaga kehormatan " dan dibuka oleh Perdana Menteri ketika itu, Robert Menzies, pada Hari Anzac 25 April 1965. Lampu jalan telah dikemas kini dan dibuka secara rasminya pada 26 Mac 2001 oleh Perdana Menteri Australia, John Howard . Reka bentuk ini bertujuan untuk menjadi cekap, dan untuk mengurangkan penggunaan tenaga dan dengan itu pencemaran udara juga mengurangkan pencemaran langit / cahaya.

Penyenaraian warisan

Pada Hari Anzac 25 April 2006 Menteri Alam Sekitar dan Warisan Persekutuan Ian Campbell mengumumkan bahawa Anzac Parade bersama-sama dengan Memorial Perang Australia akan ditambah ke Senarai Warisan Kebangsaan.
Pobiedziska

Pobiedziska merupakan sebuah bandaraya yang terletak di wilayah Poland Raya, Poland.
Supergergasi

Supergergasi adalah antara bintang berjisim besar. Dalam rajah Hertzsprung-Russell, mereka mendiami kawasan atas rajah. Dalam pengkelasan spektrum Yerkes, supergergasi adalah kelas Ia (supergergasi sangat terang) atau Ib (supergergasi kurang terang). Mereka lazimnya mempunyai magnitud mutlak bolometrik antara -5 dan -12. Supergergasi paling terang sering dikelaskan sebagai hipergergasi kelas 0.
Supergergasi mampu mempunyai jisim dari 10 hingga 70 jisim suria dan kecerahan dari 30,000 hingga ratusan ribu kali lebih terang dari matahari. Mereka mempunyai pelbagai jejari, lazimnya dari 30 hingga 500, atau melebihi 1000 kali jejari matahari. Hukum Stefan-Boltzmann menyatakan yang permukaan relatif sejuk supergergasi merah memancarkan kurang tenaga per unit luas berbanding supergergasi biru; maka, bagi kecerahan supergergasi merah tertentu adalah lebih tinggi dari pasangan birunya.
Gerhardsbrunn

Gerhardsbrunn merupakan sebuah kawasan perbandaran terletak di daerah Kaiserslautern, Rhineland-Palatinate, Jerman.
Punca kuasa dua 2

Bukti geometri

Satu lagi pembuktian melalui percanggahan menunjukkan yang √2 adalah nombor tak nisbah adalah tidak berapa diketahui. Ia juga contoh pembuktian penuurunan tak terhingga. Konsep ini menggunakan pembinaan kompas dan sisi lurus klasik, membuktikan teorem ini dengan kaedah yang sama yang digunakan ahli geometri Yunani purba.
Biarkan ABC segi tiga sama kaki tegak dengan panjang hipotenus m dan kaki n. Dengan menggunakan teorem Pythagoras, m/n = √2. Katakan m dan n adalah integer. Biarkan m:n menjadi nisbah yang diberikan melalui sebutan terendah.
Lukis lengkungan BD dan CE berpusatkan A. Sambungkan DE. Kemudian AB = AD, AC = AE serta ∠BAC dan ∠DAE adalah sama. Maka segitiga ABC dan ADE adalah kongruen melalui SAS.
Memandangkan ∠EBF adalah sudut tegak dan ∠BEF separuh sudut tegak, BEF juga segitiga sama kaki tegak. Maka BE = m − n menandakan BF = m − n. Melalui simetri, DF = m − n, dan FDC juga segitiga sama kaki tegak. Juga FC = n − (m − n) = 2n − m.
Memandangkan kita mempunyai segitiga sama kaki tegak yang lebih kecil, dengan panjang hipotenus 2n − m dan kaki m − n. Nilai ini adalah integer yang lebih kecil daripada m dan n dan dalam nisbah yang sama, bertentangan dengan hipotesis yang menunjukkan bahawa m:n adalah sebutan terkecil. Maka m and n tidak mungkin integer, maka √2 adalah bukan nisbah.
Piala Asia Timur EAFF

Sejarah

Piala Dinasti adalah satu pertandingan bola sepak antarabangsa yang tidak berfungsi lagi yang dianggap sebagai pendahulu untuk Kejohanan Bola Sepak Asia Timur. Ia telah diadakan empat kali dari tahun 1990 hingga tahun 1998. Tujuan pertandingan ini adalah untuk meningkatkan kualiti bola sepak di Asia Timur dan pasukan kebangsaan di kawasan yang telah mengambil bahagian dalam kejohanan itu. Selepas Persekutuan Bola Sepak Asia Timur telah ditubuhkan pada tahun 2002, Kejohanan Bola Sepak Asia Timur digantikan kejohanan ini.
Dalam kejohanan lelaki China, Korea Selatan dan Jepun mempunyai hak untuk menyertai pertandingan itu secara automatik, manakala peserta lain perlu melalui pusingan kelayakan. Peserta lain yang mengambil bahagian adalah Taipei Cina, Korea Utara, Kepulauan Mariana Utara, Guam, Hong Kong, Mongolia, dan Macau. Australia, yang merupakan bukan ahli, telah dijemput untuk mengambil bahagian dalam kejohanan 2013.
Chicago (filem 2002)

Penerimaan kritis

Di laman web Rotten Tomatoes, filem ini mendapat rating 87%." Di Metacritic, filem ini mendapat skor 82.

Box office

Filem ini mengutip $170,687,518 di Amerika Utara dan $136,089,214 di wilayah-wilayah lain dengan jumlah terkumpul seluruh dunia sebanyak $306,403,013.
Ekspedisi Aceh Kedua

Ekspedisi Aceh Kedua dilancarkan pihak Belanda pada lewat tahun 1873 sewaktu berlakunya Perang Aceh berikutan kegagalan Ekspedisi Aceh Pertama yang dilakukan Tentera Hindia Timur Belanda Diraja. Ekspedisi ini merupakan satu daripada ekspedisi yang terbesar yang dilaksana Belanda di kepulauan Indonesia; ekspedisi terdiri daripada 8,500 anggota tentera, 4,500 pembantu dan kuli, dan pasukan simpanan yang ditambah kemudian dengan kekuatan seramai 1,500 anggota. Kedua-dua pihak bersengketa, Belanda dan Aceh, merana akibat penyakit terutamnya penyakit taun pada waktu ini. Seramai 1,400 tentera kolonial meninggal dunia antara November 1873 dan April 1874. Selepas pihak Aceh meninggalkan Banda Aceh, ibu kota mereka, pihak Belanda mara ke dalam bandar tersebut pada bulan Januari 1874 berfikiran bahawa orang Aceh telah menyerah kalah dan yang mereka telah menang. Pihak Belanda mengisytiharkan bahawa Kesultanan Aceh telah dibubarkan dan Aceh diilhak. Kuasa-kuasa asing mengelak daripada masuk campur dan tentangan Aceh pula berkekalan. Sultan Mahmud Syah dan pengikutnya berundur ke darat, ke kawasan tanah tinggi dan hutan belantara Aceh di mana akhirnya Sultan mangkat akibat penyakit taun. Orang Aceh mengisytihar cucu kecil Tuanku Ibrahim, Tuanku Muhammad Daud Syah, sebagai Sultan Ibrahim Mansur Syah (memerintah 1874-1903) dan meneruskan perjuangan menentang Belanda di bukit bakau dan hutan rimba Aceh sebagai pasukan gerila.
Arboletes

Arboletes merupakan sebuah bandar dan komuniti yang terletak di wilayah Antioquia, Colombia.